CELEX: C2004/118/107
Language: fi
Date: 2004-04-30 00:00:00
Title: Asia T-126/04: Willem Gorisin 24.3.2004 Euroopan yhteisöjen komissiota vastaan nostama kanne

30.4.2004   
            
            
               FI
            
            
               Euroopan unionin virallinen lehti
            
            
               C 118/50
            
         Willem Gorisin 24.3.2004 Euroopan yhteisöjen komissiota vastaan nostama kanne
   (Asia T-126/04)
   (2004/C 118/107)
   Oikeudenkäyntikieli: ranska
   Willem Goris, kotipaikka Strassen (Luxemburg), on nostanut 24.3.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajana on asianajaja Nicolas Lhoëst, prosessiosoite Luxemburgissa.
   Kantaja vaati, että ensimmäisen oikeusasteen tuomioistuin:
   
               —
            
            
               kumoaa nimittävän viranomaisen 5.5.2003 tekemän päätöksen sikäli, kuin siinä:
               
                           —
                        
                        
                           ei luokiteltu kantajaa palvelukseenoton yhteydessä palkkaluokkaan B4, palkkatasoon 3;
                        
                     
                           —
                        
                        
                           ei vahvistettu kantajalle uutta palkkaluokkaa aikaistamalla hänen ylennystään palkkaluokkaan B3 ja myöntämällä tarvittaessa ylennys palkkaluokkaan B2;
                        
                     
                           —
                        
                        
                           rajoitettiin uuteen palkkaluokkaan luokittelemista koskevan päätöksen voimaantulo taloudellisten vaikutusten osalta alkamaan 5.10.1995.
                        
                     
         
               —
            
            
               tarvittaessa kumoaa nimittävän viranomaisen 14.12.2003 tekemän implisiittisen päätöksen, jolla hylättiin kantajan valitus (R/487/03);
            
         
               —
            
            
               velvoittaa vastaaja suorittamaan kiinteän korvauksen, jonka määrä on toistaiseksi 125 000 euroa, mikäli kantajalle ei ole mahdollista vahvistaa uutta palkkaluokkaa;
            
         
               —
            
            
               velvoittaa vastaajan korvaamaan oikeudenkäyntikulut kokonaisuudessaan.
            
         Oikeudelliset perusteet ja pääasialliset perustelut
   Kantaja, joka on palvelukseenoton yhteydessä syyskuussa 1994 luokiteltu palkkaluokkaan B5, palkkatasoon 3, riitauttaa nyt esillä olevassa asiassa ensinnäkin nimittävän viranomaisen uudelleen arvioinnin yhteydessä tekemän päätöksen luokitella kantaja palkkaluokkaan B4, palkkatasoon 2, eikä palkkaluokkaan B4, palkkatasoon 3, ja toiseksi päätöksen olla vahvistamatta kantajalle uutta palkkaluokkaa sekä kolmanneksi päätöksen rajoittaa uuteen palkkaluokkaan luokittelemista koskevan päätöksen voimaantulo alkamaan 5.10.1995.
   Oikeudelliset perusteet ovat samat kuin asiassa T-125/04, Rousseaux vastaan komissio esitetyt perusteet.